rejauldu/bengali-wikipedia huggingface dataset:
১৪৪ ধারা হল বাংলাদেশের ফৌজদারী কার্যবিধি, ১৮৯৮-এর একটি ধারা। ভারতীয় ফৌজদারী কার্যবিধির ১৪৪ ধারার সাথে এক ও অভিন্ন। এই আইনের ক্ষমতাবলে কোনো নির্বাহী ম্যাজিস্ট্রেট কোন এলাকায় একটি নির্দিষ্ট সময়ের জন্য সভা-সমাবেশ করা, আগ্নেয়াস্ত্র বহনসহ যেকোন কাজ নিষিদ্ধ করতে পারেন। ফৌজদারী কার্যবিধি, ধারা ১৪৪। জরুরি অবস্থা বা সম্ভাব্য বিপজ্জনক পরিস্থিতি নিয়ন্ত্রণের জন্য এই আইনের প্রয়োগ করা হয়।  Role of Criminal Law in the protection of the Environment: Bangladesh context, Asian Crime Prevention Foundation. Retrieved: July 01, 2007. ১৯৭৬ সালে ঢাকা মেট্রোপলিটন পুলিশ গঠনের পর শুধু মহানগরী এলাকার জন্য এই বিধান রহিত করে নতুন বিধান চালু করা হয়েছে।Dhaka siege: Some unanswered questions  The New Age. Retrieved: July 01, 2007.   ম্যাজিস্ট্রেটের ক্ষমতা  কোন জেলা ম্যাজিস্ট্রেট বা সরকার কর্তৃক ক্ষমতাপ্রাপ্ত নির্বাহী ম্যাজিস্ট্রেটের কাছে সন্তোষজনক কারণ বিদ্যমান থাকলে তিনি লিখিত আদেশ দ্বারা কোন ব্যক্তি বা জনসাধারণকে যেকোন কাজ করা থেকে বিরত থাকতে অথবা তাদের দখলে থাকা সম্পত্তিতে কোন নির্দেশিত ব্যবস্থা গ্রহণ করতে আদেশ দিতে পারেন। এই আদেশের উদ্দেশ্য হতে হবে কোন ব্যক্তির বা জনগণের জীবন, স্বাস্থ্য বা নিরাপত্তার ক্ষতি হওয়ার ঝুঁকি দূর করা অথবা জনশৃঙ্খলা বা জনশান্তি রক্ষা করা। নোটিস প্রদানের মতো সময় বা পরিস্থিতি না থাকলে এই আদেশ একতরফা হতে পারে। ১৪৪ ধারা প্রয়োগ করা হলে কোন সংক্ষুব্ধ ব্যক্তি নির্বাহী ম্যাজিস্ট্রেটের কাছে ঐ আদেশ বাতিল বা পরিবর্তন করার আবেদন করতে পারেন। সেক্ষেত্রে ম্যাজিস্ট্রেট এরূপ ব্যক্তিকে ব্যক্তিগত শুনানীর সুযোগ দিয়ে আদেশটি পরিবর্তন বা বাতিল করতে পারেন অথবা আবেদন নামঞ্জুর করতে পারেন। ফৌজদারী কার্যবিধি, ধারা ১৪৪(৫)। ১৪৪ ধারার আদেশ দুই মাসের বেশি সময় ধরে বলবত রাখতে হলে সরকারি গেজেটে প্রজ্ঞাপন জারী করতে হবে। ফৌজদারী কার্যবিধি, ধারা ১৪৪(৬)।   মহানগরী এলাকায় প্রয়োগ  ১৯৭৬ সালে ঢাকা মহানগর পুলিশ গঠনের পর মহানগর এলাকায় ১৪৪ ধারা প্রয়োগের ক্ষমতা ম্যাজিস্ট্রেটের বদলে পুলিশ কমিশনারের কাছে দেয়া হয়। তাই মহানগর এলাকায় ১৪৪ ধারা প্রযোজ্য নয়। ফৌজদারী কার্যবিধি, ধারা ১৪৪(৭)। এক্ষেত্রে ঢাকা মহানগর পুলিশ অধ্যাদেশের ২৮ ধারা প্রদত্ত ক্ষমতাবলে পুলিশ কমিশনার অস্ত্র বহন ও স্লোগান প্রদান ইত্যাদি নিষিদ্ধ করে আদেশ দিতে পারেন। ঢাকা মহানগর পুলিশ অধ্যাদেশ, ধারা ২৮।   অপব্যবহার  ১৮৯৮ সালে ব্রিটিশ শাসকদের দ্বারা চালুকৃত ১৪৪ ধারার বিধান বিভিন্ন সময়ে বিরোধী মত দমনে ব্যবহৃত হয়ে আসছে।Laws that allow govts to round up protesters, The Dawn, September 15, 2014. ১৯৫২ সালের ২১ ফেব্রুয়ারি বাংলাকে রাষ্ট্রভাষা করার দাবীতে ছাত্রদের আন্দোলন দমন করতে ১৪৪ ধারা জারী করা হয় এবং এই ধারা ভঙ্গ করায় পুলিশ গুলি করে সালাম, বরকত, রফিক-সহ আরো অনেককে হত্যা করে। ১৯৬৯ সালের গণঅভ্যুত্থান দমনে ১৪৪ ধারা প্রয়োগ করা হয় এবং এই ধারা ভঙ্গের কারণে শহীদ মোহাম্মদ শামসুজ্জোহা, শহীদ আসাদ-সহ অনেক প্রতিবাদী মানুষ নিহত হন। স্বাধীন বাংলাদেশেও বিরোধী দলীয় নেতাকর্মীদের দমনে ১৪৪ ধারার অপব্যবহারের অভিযোগ রয়েছে।Country Information, Bangladesh: Opposition to the Government, UK Home Office, February 2015. মানবাধিকার সংস্থা অধিকার এর প্রতিবেদন অনুযায়ী ২০১৩ সালে বাংলাদেশে ৫৪ বার ১৪৪ ধারা জারী করা হয়েছে যার অধিকাংশই বিরোধী দলসমূহের সমাবেশকে নিষিদ্ধ করেছে।Human Rights Report 2013, Odhikar, April 15, 2014.   তথ্যসূত্র   বিষয়শ্রেণী:বাংলাদেশের আইন
থাম্ব|মাইটোসিসের বিভিন্ন পর্যায় প্রোফেজ মাইটোসিসের প্রথম পর্যায়। এ পর্যায়ে কোষের নিউক্লিয়াস আকারে বড় হয়। ক্রোমোজোম থেকে জল হ্রাস পেতে থাকে। ফলে ক্রোমোজোমগুলো ক্রমান্বয়ে সংকুচিত হয়ে মোটা ও খাটো হতে শুরু করে। ক্রমাগত জল বিয়োজনের ফলে ক্রোমোসোম গুলোতে রঞ্জন ধারণ ক্ষমতা বৃদ্ধি পায় এবং রঞ্জন করলে এরা আলোক অনুবীক্ষণেই দৃষ্টিগোচর হয়।উচ্চ মাধ্যমিক জীববিজ্ঞান, প্রথম পত্র, রচনা:ড. মোহাম্মদ আবুল হাসান এ পর্যায়ে প্রতিটি ক্রোমোজোম সেন্ট্রামিয়ার ব্যতীত দুটি ভাগে ভাগ হয়ে ক্রোমাটিড উৎপন্ন করে। এক্ষেত্রে ক্রোমোজোম গুলো অনুদৈর্ঘ্যে দুটি সূত্রে বিভক্ত থাকে। এ পর্যায়ের শেষের দিকে নিউক্লিওলাস ও নিউক্লিয়ার মেমব্রেনের বিলুপ্তি ঘটে। এ পর্যায়ের ধারাবাহিক কর্মকাণ্ডে কোনরূপ গুণগত পার্থক্য ঘটে না। তাই এ পর্যায়কে কোন উপ-পর্যায়ে বিভক্ত করা হয় না। এ পর্যায় স্বল্প স্থায়ী। ক্রোমোমিয়ার দেখা যায় না। কোনো প্রকার কায়াজামা ও ক্রসিং ওভার ঘটে না। সমসংস্থ ক্রোমোজমের মধ্যে কোনো প্রকার সিন্যাপসিস ঘটে না। ক্রোমোটিডের মধ্যে অংশের কোনোরূপ বিনিময় ঘটে না। তাই জিন বিন্যাসের কোনো পরিবর্তন হয় না।  তথ্যসূত্র  বিষয়শ্রেণী:কোষ বিভাজন বিষয়শ্রেণী:কোষ চক্র বিষয়শ্রেণী:কোষ জীববিজ্ঞান বিষয়শ্রেণী:বংশাণুবিজ্ঞান
thumb|upright=1.35|মার্কিন লক্ষ্যভেদক গ্লেন এলার ২০০৮ সালের গ্রীষ্মকালীন অলিম্পিক প্রতিযোগিতায় গুলি ছুঁড়ে লক্ষ্যভেদন করছেন thumb|upright=1.35|২০০০ সালে সিডনিতে অনুষ্ঠিত গ্রীষ্মকালীন অলিম্পিক প্রতিযোগিতায় ন্যান্সি জনসন বায়ু-রাইফেল (এয়ার রাইফেল) চালনা করে লক্ষ্যভেদন প্রতিযোগিতায় অংশ নিচ্ছেন লক্ষ্যভেদন বা ইংরেজিতে শুটিং (Shooting) বলতে কোনও লক্ষ্যভেদী অস্ত্র (যেমন বন্দুক, ধনুক, আড়ধনুক, ইত্যাদি) থেকে একটি ক্ষেপণ-বস্তু (projectile) যেমন গুলি, তীর, ইত্যাদি কোনও নির্দিষ্ট লক্ষ্যের (শুটিং টার্গেট) উদ্দেশ্যে নিক্ষেপ করাকে বোঝায়। গুলি ও তীর ছাড়াও গুলতির পাথর, ফুঁকনির বাণ, কামানের গোলা, আগুনের শিখা, দড়িবাঁধা বর্শা তথা হারপুন, হাতবোমা তথা গ্রেনেড, রকেট ও নির্দেশিত ক্ষেপণাস্ত্র (গাইডেড মিসাইল) নিক্ষেপ করাও লক্ষ্যভেদনের আওতায় পড়ে।   লক্ষ্যভেদনে যখন কোনও আগ্নেয়াস্ত্র (কদাচিৎ বায়ুচালিত অস্ত্র বা বায়ুবন্দুক) ব্যবহার করে গুলি দিয়ে লক্ষ্যভেদ করা হয়, তখন তাকে গুলিচালনা বা গুলিবর্ষণ বলা হয়। আগ্নেয়াস্ত্রের এরূপ নামকরণের কারণ হল এটি চালনার সময় সম্মুখে প্রচালনকারী রাসায়নিক পদার্থসমূহে আগুন লাগাতে হয়। ধনুক চালনা করে তীর দিয়ে লক্ষ্যভেদ করাকে শরবর্ষণ বা তীরন্দাজি বলে। আর কামান থেকে গোলা ছুঁড়ে লক্ষ্যভেদ করাকে গোলাবর্ষণ বা গোলন্দাজি বলে।   লক্ষ্যভেদন ক্ষেত্র (শুটিং রেঞ্জ), লক্ষ্যভেদী ক্রীড়া, শিকার ও যুদ্ধের সংঘাতের সময় লক্ষ্যভেদন সংঘটিত হতে পারে। যিনি এই কাজটি করেন, তাকে লক্ষ্যভেদক (ইংরেজিতে শুটার shooter) বলে। একজন দক্ষ ও নির্ভুল লক্ষ্যভেদককে কুশলী লক্ষ্যভেদক (marksman বা sharpshooter) বলে, যার লক্ষ্যভেদন দক্ষতা (marksmanship) উচ্চ হয়ে থাকে।   আরও দেখুন  লক্ষ্যভেদী অস্ত্র  লক্ষ্যভেদী ক্রীড়া  তথ্যসূত্র  বিষয়শ্রেণী:প্রক্ষিপ্ত অস্ত্র বিষয়শ্রেণী:লক্ষ্যভেদন দক্ষতা বিষয়শ্রেণী:লড়াই  বিষয়শ্রেণী:শিকার পদ্ধতি বিষয়শ্রেণী:মধ্যযুগের যুদ্ধবিগ্রহ
আওয়ামী মুসলিম লীগ () একটি রাজনৈতিক দল যা ব্রিটিশ ভারত বিভক্তিক্রমে পাকিস্তান জন্মের দুই বৎসর পর ১৯৪৯ খ্রিষ্টাব্দের ২৩ জুন প্রতিষ্ঠা করা হয়। এই সময় ঢাকা পাকিস্তানের পূর্বাঞ্চলীয় প্রদেশ পূর্ব পাকিস্তানের অংশ ছিল। মুসলিম লীগেরই একটি অংশ নিয়ে হোসেন শহীদ সোহ্‌রাওয়ার্দী, আবদুল হামিদ খান ভাসানী, শামসুল হক, শেখ মুজিবুর রহমান, শওকত আলী প্রমুখ এই রাজনৈতিক দলটি প্রতিষ্ঠা করেন।আবু জাফর শামসুদ্দীন, আত্মস্মৃতি (১ম খণ্ড), ঢাকা, ২০১১। আওয়ামী মুসলিম লীগ পাকিস্তানের ক্ষমতাসীন মুসলিম লীগের বাংলা বিকল্প হিসেবে প্রতিষ্ঠিত হয়েছিল। এই রাজনৈতিক দলটি খুব দ্রুত পূর্ব পাকিস্তানে জনপ্রিয়তা অর্জনে সমর্থ হয়। ঘটনাক্রমে পশ্চিম পাকিস্তানের সামরিক ও রাজনৈতিক প্রতিষ্ঠার বিরুদ্ধে সংগ্রামে বাঙ্গালী জাতীয়তাবাদের পক্ষে একটি সক্রিয় সংগঠন হিসাবে নেতৃত্বে দিতে থাকে। ১৯৫৪ সালের নির্বাচনে বিজয়ের পর ১৯৫৫ সালের ২১-২৩ অক্টোবরের তৃতীয় কাউন্সিল সভায় ধর্মনিরপেক্ষ দৃষ্টিভঙ্গির অধিকারী হিসেবে দলের নাম থেকে মুসলিম শব্দটি বাদ দেয়া হয় যাতে অমুসলিমরাও দলে যোগ দেয়ার সুযোগ পান। দলের নাম পরিবর্তন করে আওয়ামী লীগ নির্ধারণ করা হয়।   পাকিস্তানের আওয়ামী মুসলিম লীগ  বর্তমানে পাকিস্তানে শেখ রশিদ আহমেদের নেতৃত্বে আওয়ামী মুসলিম লীগ নামের একটি রাজনৈতিক দল রয়েছে। এটি জুন ২০০৮ খ্রিষ্টাব্দে প্রতিষ্ঠা করা হয়। শেখ রশিদ আহমেদ ২০০৬ থেকে ২০০৮ খ্রিষ্টাব্দ মেয়াদে পাকিস্তান সরকারের রেল মন্ত্রী ছিলেন। এছাড়া পূর্বে সরকারের শ্রম ও জনশক্তি, তথ্য ও সম্প্রচার, শিল্প, ক্রীড়া, সংস্কৃতি, পর্যটন এবং বিনিয়োগ ইত্যাদি মন্ত্রনালয়ের দায়িত্বে ছিলেন।   তথ্যসূত্র   বিষয়শ্রেণী:বাংলাদেশের ইতিহাস বিষয়শ্রেণী:পূর্ব পাকিস্তান বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:বাংলাদেশ আওয়ামী লীগ বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:বাঙালি জাতীয়তাবাদ বিষয়শ্রেণী:১৯৪৯-এ পাকিস্তানে প্রতিষ্ঠিত বিষয়শ্রেণী:১৯৪৯-এ প্রতিষ্ঠিত রাজনৈতিক দল
মহেশপুর রেলওয়ে স্টেশন পূর্ব রেলওয়ে জোনের হাওড়া রেলওয়ে বিভাগের অধীনে আহমদপুর-কাটোয়া লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বীরভূম জেলার মহেশপুরে অবস্থিত ছিল। আহমদপুর-কাটোয়া লাইনকে ব্রডগেজে রূপান্তরের সাথে সাথে এই স্টেশনটি পরিত্যক্ত হয়ে যায়।   ইতিহাস   আহমেদপুর-কাটোয়া ন্যারো-গেজ রেললাইন যা আহমেদপুর এবং কাটোয়াকে সংযুক্ত করে ২৯ সেপ্টেম্বর ১৯১৭ সালে ম্যাকলিওডস লাইট রেলওয়ে দ্বারা প্রতিষ্ঠিত হয়। ভারতীয় রেলওয়ে ১৯৬৬ সালে ম্যাকলিওড অ্যান্ড কোম্পানির কাছ থেকে এই ন্যারো-গেজ রেলপথের পরিচালনার দায়িত্ব নেয়।  ২০১৩ সালে এই ট্র্যাকটি বন্ধ করার পর রেলওয়ে সেকশনটি  ব্রডগেজে রূপান্তরিত হয়। রূপান্তরের কাজটি ২০১৩ সালে শুরু হয় এবং ২০১৭ সালের প্রথম দিকে শেষ হয়। মহেশপুর রেলওয়ে স্টেশন সহ ট্র্যাকটি ২৪ মে ২০১৮ তারিখে জনসাধারণের জন্য আবার খুলে দেওয়া হয়।   তথ্যসূত্র   বিষয়শ্রেণী:বীরভূম জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৯১৭-এ ভারতে প্রতিষ্ঠিত বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ বিষয়শ্রেণী:১৯১৭-এ ভারতে চালু রেলওয়ে স্টেশন
মহাদান ইউনিয়ন বাংলাদেশের ময়মনসিংহ বিভাগের জামালপুর জেলার সরিষাবাড়ী উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    গ্রাম সমূহের তালিকা  মহাদানখাগুরিয়া,রাজিবদিয়ার,বড়শরাবিলবালিয়াসেঙ্গুঁয়াশিবপুর,শ্যামেরপাড়া,হিরণ্যবাড়ীবনগ্রাম,হোসনাবাদসানাকইর,উচ্চগ্রাম,ঝিংগারভিটা,মাটিয়াজানীবাঁশবাড়ী,রঘুনাথপুর,কোদুলাকরগ্রাম,নলদাইর   আয়তন ও জনসংখ্যা    শিক্ষা  শিক্ষার হার :    শিক্ষা প্রতিষ্ঠান   দর্শনীয় স্থান  মহাদান ইউনিয়নের দর্শনীয় স্থানের মধ্যে সেঙ্গুয়া -বিলবালিয়ার সিরাজাঙ্গাল অন্যতম। এটি একটি ঐতিহ্য  া  জনপ্রতিনিধি  বর্তমান চেয়ারম্যান- জনাব আনিসুর রহমান জুয়েল বিনা ভোটে +ষ প্রাক্তন চেয়ারম্যানগণের তালিক বিশেষ করে ঈদের দিন এবং ঈদের পরের এখানে শত শত মানুষের সমাগম হয়। এছাড়া বন্যার সময় বিল পানিতে ভরে উঠলে এর সৌন্দর্য বহুগুণে বৃদ্ধি। যা সৌন্দর্যপিপাসুদের তৃপ্তি মিটাতে সক্ষম।- মোঃ জহুরুল ইসলাম বাবু ভূইয়া। াক্রমিক নংচেয়ারম্যানগণের  নামমেয়াদকাল০১আজিজুর রহমান০২আব্দুল লথিফ০৩শেক খলিলুর রহমান০৪জহুরা লথিফ০৫আব্দুল আওয়াল০৬আজমত আলী   আরও দেখুন   জামালপুর জেলা  মেলান্দহ উপজেলা   তথ্যসূত্র   বিষয়শ্রেণী:সরিষাবাড়ী উপজেলার ইউনিয়ন
বাঁশ-গোসাঁই উৎসব আসাম-এর একটি জনজাতীয় জনগোষ্ঠী শরণীয়া কাছাড়ি জনগোষ্ঠীর লোকদের এক কৃষিমূলক লোক-উৎসব।  আসামের বাক্সা, বরপেটা, নলবাড়ি, কামরূপ, বঙাইগাঁও, ওদালগুড়ি, দরং, শোণিতপুর, লখিমপুর, ধেমাজি, কামরূপ মহানগর, মরিগাঁও, কোকরাঝার ইত্যাদি জেলায় সমাকীর্ণ হয়ে থাকা শরণীয়া কাছাড়িরা এই উৎসব বার্ষিকভাবে অনুষ্ঠিত করে আসছে।  বাঁশ-গোসাঁই উৎসব বৈশাখ মাসে আয়োজন করা হয়। শরণীয়া কাছাড়িদের জীবনধারা কৃষিকর্ম এবং লোকশিল্পকলার সঙ্গে জড়িত। কাছাড়িমূলীয় এই জনগোষ্ঠীটি জনজাতীয় ধর্মীয় পরম্পরা ছেড়ে প্রথমে বৈদিক বামুণীয়া পরম্পরা এবং পনেরো-ষোল শতাব্দীতে শংকরী ধর্মীয় পরম্পরা গ্রহণ করে শরণীয়া পরিচিতি লাভ করার পরেও তাদের লোকজীবনের স্বকীয় সাংস্কৃতিক পরম্পরা অব্যাহত থাকে। মূলতঃ বড়ো, কোচ, রাভা, মদাহি ইত্যাদি জনগোষ্ঠীর জীবনধারার সঙ্গে সম্পর্কিত শরণীয়া কাছাড়িরা যে সাংস্কৃতিক পরম্পরা পালন করে তাতে কৃষি এবং ঘরোয়া শিল্পকর্মের সঙ্গে বাঁশও গুরুত্ব লাভ করে আসছে। সেজন্য শরণীয়া কাছাড়ি বিহুর বিভিন্ন পরম্পরা এবং পরি্বেশন পদ্ধতির সঙ্গে সম্পর্ক রক্ষা করে আসা ছাড়াও বাঁশকে মুখ্যস্থান দিয়ে ধর্মীয় পরম্পরাভিত্তিক বাঁশ-গোসাঁই উৎসব পালন করে আসছে।শরণীয়া কাছাড়ি জনগোষ্ঠীর রঙালী বিহুর পরম্পরা এবং বাঁশ-গোসাঁই উৎসব, ইসমাইল হোসেইন, (প্রান্তিক-৩২শ বছর ১০ম সংখ্যা ১৬-৩০ এপ্রিল/২০১৩)  তথ্যসূত্র  বিষয়শ্রেণী:আসামের উৎসব
ইউসুফ ফোফানা (, ; জন্ম: ১০ জানুয়ারি ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব মোনাকো এবং ফ্রান্স জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, ফোফানা ফ্রান্স অনূর্ধ্ব-১৯ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২২ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।   প্রারম্ভিক জীবন  ইউসুফ ফোফানা ১৯৯৯ সালের ১০ই জানুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ফোফানা ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালে তিনি ফ্রান্স অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ২ বছরে ১১ ম্যাচে অংশগ্রহণ করে ১টি গোল করেছেন।  ২০২২ সালের ২২শে সেপ্টেম্বর তারিখে, ২৩ বছর, ৮ মাস ও ১২ দিন বয়সে, ডান পায়ে ফুটবল খেলায় পারদর্শী ফোফানা অস্ট্রিয়ার বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ফ্রান্স ২–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে ফোফানা সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ফ্রান্স  ২০২২  ২  ০ সর্বমোট  ২  ০   তথ্যসূত্র    বহিঃসংযোগ                  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:রেসিং ক্লাব স্ত্রাসবুর আলজাসের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:রেড স্টার ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:প্যারিসের ফুটবলার বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ফরাসি পুরুষ ফুটবলার
বিয়ানীবাজার পৌরসভা বাংলাদেশের সিলেট বিভাগের সিলেট জেলার অধীনে বিয়ানীবাজার উপজেলার অন্তর্গত একটি প্রথম শ্রেণীর পৌরসভা।   অবস্থান  সিলেট শহর থেকে ৫১ কিঃ মিঃ পূর্বে বিয়ানীবাজার পৌরসভার অবস্থান। পৌরসভার উত্তরে কুড়ারবাজার ইউনিয়ন, দক্ষিণে মোল্লাপুর ইউনিয়ন, পূর্বে মুড়িয়া ইউনিয়ন এবং পশ্চিমে মাথিউরা ইউনিয়ন ও মোল্লাপুর ইউনিয়ন।   ইতিহাস  ৩০ এপ্রিল ২০০১ সালে বিয়ানীবাজার পৌরসভা গঠিত হয়। ১৭ মে ২০০৫ সালে দ্বিতীয় শ্রেণীতে উন্নীত হয়। ৩১ জুলাই ২০১৭ সালে প্রথম শ্রেণীতে উন্নীত হয়। দক্ষিণ পূর্ব এশিয়ার মধ্যে বিয়ানীবাজার হচ্ছে সর্ববৃহৎ তেলের খনি। বিয়ানীবাজারের আনারসের খ্যাতি দেশ জুড়ে। এছাড়া কমলালেবু, ভুবি (লটকন ফল),লিচু, সুগন্ধি তেজপাতা, সাতকরার সুনাম সুবিদিত।   আয়তন ও জনসংখ্যা  আয়তন - ১৮.১৭ বর্গকিঃমিঃ। লোকসংখ্যা ৪৫০০০ জন।   শিক্ষার হার  শিক্ষার হার - ৫৯.০৩ %।   উল্লেখযোগ্য ব্যক্তিত্ব    শ্রীবাস পণ্ডিত - শ্রী চৈতন্যের অন্যতম পার্ষদ   নৈমায়িক রঘুনাথ শিরোমনি  বৃন্দাবন দাস ঠাকুর  নৈমায়িক মহেশ্বর ন্যায়লংকার,   কৃষ্ণা প্রিয়া চৌধুরাণী - সিলেটের প্রথম মহিলা কবি  মুন্সি ইরফান আলি সিলেটি নাগরী ভাষায় পুঁতি রচয়িতা।  রাজনৈতিক নুরুল ইসলাম নাহিদ।   আরো দেখুন    বাংলাদেশের পৌরসভা সমূহের তালিকা গোলাপগঞ্জ পৌরসভা বিয়ানীবাজার উপজেলা   তথ্যসূত্র    বহিঃসংযোগ    বিয়ানীবাজার উপজেলা - বাংলাপিডিয়ায়  প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।  বিষয়শ্রেণী:বিয়ানীবাজার উপজেলা বিষয়শ্রেণী:সিলেট জেলার পৌরসভা
অ্যাশলি সিমন ইয়াং (, ; জন্ম ৯ জুলাই ১৯৮৫) একজন ইংরেজ ফুটবলার ইংলিশ ক্লাব ম্যানচেস্টার ইউনাইটেড এবং ইংল্যান্ড জাতীয় দলে উইঙ্গার হিসেবে খেলেন। হার্টফোর্ডশায়ারে জন্মানো ও বেড়ে ওঠা ইয়াং এর বাবা ছিলেন জ্যামাইকা থেকে। ইয়াং ২০০৩ সালে ম্যানেজার রে লিউইঙ্গটনের অধীনে ওয়াটফোর্ড এফসিতে তার ক্যারিয়ার শুরু করেন। ২০০৪-০৫ মৌসুম নাগাদ তিনি দলে নিয়মিত মুখ হয়ে ওঠেন এবং দলকে প্রিমিয়ার লিগে উন্নীত করতে গুরুত্বপূর্ণ ভূমিকা রাখেন। ইয়াং প্রিমিয়ার লিগে তার ভালো খেলার ধারা অব্যাহত রাখেন এবং ২০০৭ সালের জানুয়ারি মাসে £৯.৬৫ মিলিয়ন ট্রান্সফার ফির বিনিময়ে অ্যাস্টন ভিলায় চলে আসেন। শীঘ্রই ইয়াং দলে তার জায়গা মজবুত করেন এবং অ্যাস্টন ভিলার হয়ে ১৯০ খেলায় ৩৮ গোল করেন। ২৩ জুন ২০১১ সালে ইয়াং অপ্রকাশিত পরিমাণ অর্থের বিনিময়ে ম্যানচেস্টার ইউনাইটেডে চলে আসেন।   ক্যারিয়ার পরিসংখ্যান    ক্লাব  ক্লাবমৌসুমলিগকাপলিগ কাপইউরোপঅন্যান্যসর্বমোটউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলওয়াটফোর্ড এফসি২০০৩-০৪৫৩০০১০––৬৩২০০৪-০৫৩৪০০০৪০––৩৮০২০০৫–০৬৩৯১৩১১০০–৩১৪৩১৫২০০৬–০৭২০৩১০২১––২৩৪সর্বমোট৯৮১৯২১৭১–৩১১১০২২অ্যাস্টন ভিলা২০০৬–০৭১৩২০০০০––১৩২২০০৭-০৮৩৭৮১০১০––৩৯৮২০০৮-০৯৩৬৮৩০১০৮২–৪৮১০২০০৯-১০৩৭৫৬২৫২২০–৪৯৯২০১০-১১৩৪৭২০৩২১০–৩৯৯সর্বমোট১৫৭৩০১২২১০৪১১২–১৯০৩৮ম্যানচেস্টার ইউনাইটেড২০১১-১২২৫৬০০০০৭২১০৩৩৮২০১২-১৩১৯০২০০০২০–২৩০২০১৩-১৪১৫২০০২১৬০০০২৩৩সর্বমোট৫৯৮২০২১১৫২১০৭৭১১ক্যারিয়ার সর্বমোট ৩১৪৫৭১৬৩১৯৬২৮৪৪১৩৮১৭১  ২৫ ফেব্রুয়ারি ২০১৪ পর্যন্ত সঠিক   আন্তর্জাতিক  ১০ সেপ্টেম্বর ২০১৩ পর্যন্ত সঠিক  ইংল্যান্ড জাতীয় দলবছরউপস্থিতিগোল২০০৭১০২০০৮৩০২০০৯৩০২০১০৪০২০১১৭৪২০১২৯২২০১৩৩১সর্বমোট৩০৭   সম্মাননা    ক্লাব  ওয়াটফোর্ড  ফুটবল লিগ চ্যাম্পিয়নশিপ প্লেঅফ (১): ২০০৬ ম্যানচেস্টার ইউনাইটেড  প্রিমিয়ার লিগ (১): ২০১২-১৩  এফএ কমিউনিটি শিল্ড (১): ২০১১   ব্যক্তিগত   ওয়াটফোর্ড বর্ষসেরা তরুণ খেলোয়াড় (১): ২০০৪-০৫  পিএফএ চ্যাম্পিয়নশিপ বর্ষসেরা একাদশ (১): ২০০৫-০৬  পিএফএ বর্ষসেরা প্রিমিয়ার লিগ একাদশ (২): ২০০৭-০৮, ২০০৮-০৯  পিএফএ বর্ষসেরা তরুণ খেলোয়াড় (১): ২০০৮-০৯  প্রিমিয়ার লিগ মাসিক সেরা খেলোয়াড় (৩): এপ্রিল ২০০৮, সেপ্টেম্বর ২০০৮, ডিসেম্বর ২০০৮   তথ্যসূত্র    বহিঃসংযোগ   ManUtd.com এ প্রোফাইল  TheFA.com এ প্রোফাইল    বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:ওয়াটফোর্ড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ফুটবল উইঙ্গার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
নিকোলাস এর্নান গোনসালো ওতামেন্দি (; জন্ম: ১২ ফেব্রুয়ারি ১৯৮৮) হলেন আর্জেন্টিনার একজন পেশাদার ফুটবলার। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন।  তিনি তার ক্যারিয়ারের শুরুর দিকে, ভেলেজ সার্সফিল্ড এবং পোর্তোর মতো ক্লাবে খেলেছেন, যেখানে তিনি ৩টি জাতীয় চ্যাম্পিয়নশিপ এবং ২০১১ উয়েফা ইউরোপা লিগসহ সর্বমোট ৮টি প্রধান ট্রফি জয়লাভ করেছেন। ২০১৫ সালে, তিনি প্রিমিয়ার লিগের ক্লাব ম্যানচেস্টার সিটির চুক্তিবদ্ধ হন।  ২০০৯ সাল হতে তিনি আর্জেন্টিনা জাতীয় দলের হয়ে খেলেন। তিনি ২০১০ ফিফা বিশ্বকাপ এবং ২টি কোপা আমেরিকায় আর্জেন্টিনাকে নেতৃত্ব দিয়েছেন, যেখানে তারা রানার-আপ হয়েছিল।  সম্মাননা ক্লাব ভেলেজ আর্জেন্টিনীয় প্রিমেরা ডিভিশন: ২০০৯ ক্লাউসুরা  পোর্তো  প্রিমেইরা লিগা: ২০১০–১১, ২০১১–১২, ২০১২–১৩  টাকা দে পর্তুগাল: ২০১০–১১  সুপারটাকা কান্দিদো দে অলিভেইরা: ২০১১, ২০১২, ২০১৩  উয়েফা ইউরোপা লিগ: ২০১০–১১  টাকা দা লিগা: রানার-আপ ২০১২–১৩  উয়েফা সুপার কাপ: রানার-আপ ২০১১  ম্যানচেস্টার সিটি ফুটবল লিগ/ইএফএল কাপ: ২০১৫–১৬, ২০১৭–১৮  আন্তর্জাতিক আর্জেন্টিনা  ফিফা বিশ্বকাপ: চ্যাম্পিয়ন ২০২২  কোপা আমেরিকা : চ্যাম্পিয়ন ২০২১,২০২৪  কোপা আমেরিকা: রানার-আপ ২০১৫, ২০১৬  ব্যক্তিগত  দক্ষিণ আমেরিকার বছরের সেরা দল: ২০০৯  লা লিগা: মৌসুমের সেরা দল ২০১৪–১৫  কোপা আমেরিকা: টুর্নামেন্টের সেরা দল ২০১৫, ২০১৬  তথ্যসূত্র  বহিঃসংযোগ   ভেলেজ সার্সফিল্ড অফিসিয়াল প্রোফাইল   আর্জেন্টিনীয় লিগ পরিসংখ্যান                 বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ক্লাব আতলেতিকো ভেলেস সার্সফিল্ডের খেলোয়াড় বিষয়শ্রেণী:বুয়েনোস আইরেসের ফুটবলার
require('Module:No globals');  local convert = require('মডিউল:সংখ্যা রূপান্তরকারী').convert local count = 0;																-- initial values local hcount = count;  --[[--------------------------< G E T _ C O U N T >------------------------------------------------------------  returns a counter value according to the keyword extracted from the table; maintains count and hcount   The keywords have the meanings: 	_row_count:			use row counter value (count); the hold counter (hcount) is same as count 	_row_count_hold:	use the value currently assigned to hcount; bump count but do not bump hcount  ]]  local function get_count (keyword) 	count = count + 1;															-- always bump the count  	if '_row_count' == keyword then												-- bump hcount, return new count value 		hcount = count; 		return convert('bn', tostring(count)); 	elseif '_row_count_hold' == keyword then									-- current hcount value without increment 		return convert('bn', tostring(hcount)); 	end end  --[[--------------------------< R O W _ C O U N T E R >--------------------------------------------------------  replaces keywords _row_count and _row_count_hold from the table in frame.args[1]  ]]  local function row_numbers (frame) 	if not frame.args[1]:match ('^%s*\127[^\127]*UNIQ%-%-nowiki%-%x%x%x%x%x%x%x%x%-QINU[^\127]*\127%s*$') then	-- make sure that what we get for input has been wrapped in ... tags 		return 'ত্রুটি: nowiki ট্যাগ নেই'; 	end  	local tbl_str = mw.text.unstripNoWiki (frame.args[1]);						-- get the table from the nowiki tags passed as arguments  	tbl_str = tbl_str:gsub ('<', '<');										-- undo <nowiki>'s escaping of the wikitext 	tbl_str = tbl_str:gsub ('>', '>');										-- (mw.text.decode (tbl_str); is too aggressive)  	return frame:preprocess (tbl_str:gsub('_row_count[_%w]*', get_count));			-- if there is at least one of our special reserved words, replace it with a count end  --[[--------------------------< E X P O R T E D   F U N C T I O N S >------------------------------------------ ]]  return { 	row_numbers = row_numbers 	}